यूट्यूब सब्सक्राइबर 20 मिलियन के पार; मां चरण कौर ने इंस्टाग्राम पर बेटे को किया याद
Sidhu Moosewala; Youtube Subscribers 20 Million Subscribers | King Of Punjab Music Industry, Song Tera Na सिद्धू मूसेवाला की पंजाब म्यूजिक इंडस्ट्री पर बादशाहत मरने के बाद भी बरकरार है।
सिद्धू मूसेवाला की पंजाब म्यूजिक इंडस्ट्री पर बादशाहत मरने के बाद भी बरकरार है। हत्या के साढ़े 10 महीनों के बाद यू-ट्यूब पर मूसेवाला के सब्सक्राइबर 9 मिलियन बढ़ चुके हैं। इतना ही नहीं, 4 दिन पहले रिलीज हुआ गीत 'तेरा नां' को 23.6 मिलियन (2 करोड़ से ज्यादा) लोग सुन चुके हैं। रिलीज के बाद से ही यह गीत यू-ट्यूब पर नंबर-1 पर ट्रेंड कर रहा है।
वहीं, मूसेवाला की मां चरण कौर ने बेटे के 20 मिलियन सब्सक्राइबर होने पर इंस्टाग्राम पर पोस्ट डाली है। अपने बेटे को याद करते हुए चरण कौर ने कहा- बधाई शुभप्रीत पुत्त, हमारे 20 मिलियन सब्सक्राइबर होने पर तेरे और बहन-भाई हमारे साथ जुड़ गए हैं।
सिद्धू मूसेवाला की हत्या 29 मई को बेरहमी से कर दी गई थी। घटना को देखने के बाद सिद्धू मूसेवाला के लिए लोगों की हमदर्दी इतनी अधिक बढ़ गई कि उन दिनों में सब्सक्राइबर 11 मिलियन हो गए थे। साढ़े दस महीनों में सिद्धू मूसेवाला दो गीत SYL और VAAR को रिलीज किया था। तीसरे गीत के लॉन्च होते ही सिद्धू मूसेवाला के सब्सक्राइबर 20 मिलियन के पार हो गए हैं।
यह गिनती सलमान खान, ए.आर. रहमान और दिलजीत दुसांझ के यू-ट्यूब सब्सक्राइबर से 6 गुणा अधिक है।
नवंबर में रिलीज हुआ था दूसरा गाना
सिद्धू मूसेवाला का दूसरा गाना 'VAAR' गुरु नानक देव जी के प्रकाश पर्व पर 8 नवंबर को लॉन्च हुआ था। इस गीत को रिलीज होने के बाद अभी तक 44 मिलियन व्यूज मिल चुके हैं।
सिद्धू मूसेवाला ने यह गाना पंजाब के वीर नायक और महान योद्धा हरि सिंह नलवा पर गाया था। सरदार हरि सिंह नलवा महाराजा रणजीत सिंह के सेनाध्यक्ष थे। महान लड़ाके हरि सिंह नलवा ने पठानों के विरुद्ध कई युद्धों का नेतृत्व किया और महाराजा रणजीत सिंह को जीत दिलाई थी।
SYL गाने को सरकार ने किया था बैन
सिद्धू मूसेवाला की हत्या के बाद 23 जून को SYL गाना रिलीज किया गया था। जिसमें मूसेवाला ने पंजाब के पानी के मुद्दे को उठाया था। 72 घंटों में इस गीत को 2.7 करोड़ व्यूज मिल गए थे। जिसके बाद इस गीत को भारत में बैन कर दिया गया।
6 साल म्यूजिक इंडस्ट्री पर किया राज
28 साल की उम्र और 6 साल के म्यूजिक इंडस्ट्री में करियर के साथ ही उन्होंने इस दुनिया को अलविदा कह दिया। 6 साल उन्होंने किंग ऑफ म्यूजिक इंडस्ट्री के तौर पर गुजारे। 2022 में सिद्धू मूसेवाला की नेटवर्थ 5 मिलियन डॉलर थी। इतना ही नहीं, 2020-21 में उन्होंने 3.02 करोड़ रुपए सिर्फ इनकम-टैक्स के तौर पर ही सरकार को दिए थे।
मूसेवाला के बारे में ये भी जाने
